text: Mand fanget på foto da han begik hærværk mod politibil
  15 oktober 2017 kl. 09.19
  En 52-årig mand så sig  sur på en af politiets patruljebiler, der var parkeret på Torvet i Esbjerg. Men et vidne så med og tog billeder af manden.
  Det gik knap så godt, da en 52-årig mand natten til søndag af ukendte årsager ødelagde forruden på en politibil i Esbjerg.
  Hærværksmanden blev nemlig fanget på billeder under hærværket. Derfor blev den 52-årige hurtigt genkendt og efterfølgende anholdt. 
  Den 52-årige er blevet sigtet for hærværk, og da han også havde to knive på sig, er han desduden sigtet for overtrædelse af våbenloven.
  52 årig anholdt for hærværk mod patruljevogn, Torvet Esbjerg. Vidner tog fotos af manden, som herpå blev genkendt og anholdt. #politidk
  
  